Petrus de Corbolio

Petrus de Corbolio (natus Corbolio anno ignoto saeculi XII; mortuus die 3 Iunii 1221/1222) fuit eruditus et archiepiscopus. Professor in scholis Parisiensibus discipulum habebat Lotharium Signinum qui postea papa fuerit sub appellatione "Innocentii III". Petrus adiuvante Innocentio officia suscepit auxiliarii iuxta episcopum Lincolnensem, archidiaconi Eboracensis, mox ab anno 1199 episcopi Cameracensis. Eodem fere anno ab Anglis captus est (una cum Philippo Drocensi episcopo Bellovacensi), sed Innocentio suadente sine mora liberatus, et statim ad archiepiscopatum Senonensem elevatus. Anno 1209 Cruce signatus in expeditione sacra contra Albigenses participavit.Petrus Vallium Cernaii, Historia Albigensis 82 Anno 1210 Concilio Parisiensi de haeresibus praesedit.

 Notae 

Categoria:Archiepiscopi Senonenses
Categoria:Episcopi Cameracenses
Categoria:Auctores Latini mediaevales
Categoria:Scriptores Franciae
Categoria:Theologi
Categoria:Professores scholarum mediaevalium Parisiensium
Categoria:Cruce signati
Categoria:Participes expeditionis sacrae in Albigenses
Categoria:Innocentius III